# Ανδρομάχη Κατερίνης

### Από τη Βικιπαίδεια, την ελεύθερη εγκυκλοπαίδεια

Ο ναός του Κοσμά του Αιτωλού στην Ανδρομάχη Κατερίνης

Η Ανδρομάχη είναι οικισμός της Κατερίνης. Υπάγεται διοικητικά στο Δήμο Κατερίνης και αποτελεί μέρος του Δημοτικού Διαμερίσματος Σβορώνου.Το χωριό αποτελείται από ένα μωσαϊκό ανθρώπων, όπως Πόντιοι, Βλάχοι (από τον Κοκκινοπλό και το Λιβάδι Ελασσόνας, ντόπιοι και διάφορες ομάδες εργαζομένων όπως οικοδόμοι. Κύρια ασχολία είναι η καλλιέργεια καπνού. Στην περιοχή της Ανδρομάχης γίνεται κάθε Σεπτέμβριο η εμποροπανήγυρη της Κατερίνης.

## [Επεξεργασία] Υποδομή

Στην Ανδρομάχη υπάρχει νηπιαγωγείο, 6/Θ Δημοτικό Σχολείο (στο οποίο φοιτούν και παιδιά από τη Νεοκαισάρεια), ενώ τα κοινοτικά καταστήματα βρίσκονται στο Σβορώνο, όπου και το αγροτικό ιατρείο. Η απόσταση του οικισμού από την Κατερίνη είναι μόλις 2 χιλιόμετρα. Το στρατόπεδο της Ανδρομάχης έχει παραχωρηθεί στο Δήμο Κατερίνης. Ο κεντρικός ναός είναι αυτός του Κοσμά του Αιτωλού. Υπάρχουν επίσης εξωκλήσια, όπως ο Άγιος Νικόλαος και ο Άγιος Γεώργιος. Ο πολιτιστικός σύλλογος "Η Ανδρομάχη" έχει και γυμναστικό αθλητικό μορφωτικό σύλλογο, με την ονομασία "Ελπίς Ανδρομάχης".

## [Επεξεργασία] Ιστορικά στοιχεία

Η Ανδρομάχη ήταν τα χρόνια πριν από την απελευθέρωση τσιφλίκι και την είχε στην ιδιοκτησία του ο κτηματίας Τσιγκάρας. Ο τελευταίος αποφάσισε να πουλήσει το τσιφλίκι στις Εργατικές Κατοικίες. Η μητέρα του ονομαζόταν Ανδρομάχη και έτσι δόθηκε η ονομασία και στο χωριό.

Οι Γερμανοί, στην περίοδο της Κατοχής, χρησιμοποίησαν την Ανδρομάχη για τόπο εκτελέσεων (υπήρξε έδρα τους). Σε δύο φάσεις, τον Αύγουστο του 1943 και το Νοέμβριο του ιδίου έτους, εκτελέστηκαν 42 άτομα. Το 1960 ολοκληρώθηκε η κατασκευή των Εργατικών Κατοικιών, οι οποίες περιήλθαν στο Δημόσιο. Η Ανδρομάχη ανήκε κατά το ήμισυ στο Σβορώνο και κατά το ήμισυ στην Κατερίνη. Κοινότητα μέχρι το 1998, με το Νόμο Καποδίστρια εντάχθηκε στο Δήμο Κατερίνης.

Ανακτήθηκε από "http://el.wikipedia.org../../../%CE%B1/%CE%BD/%CE%B4/%CE%91%CE%BD%CE%B4%CF%81%CE%BF%CE%BC%CE%AC%CF%87%CE%B7_%CE%9A%CE%B1%CF%84%CE%B5%CF%81%CE%AF%CE%BD%CE%B7%CF%82_f4bf.html"

Κατηγορίες: Χωριά της Πιερίας | Κατερίνη

##### Views

- Άρθρο
- Συζήτηση
- Τελευταία έκδοση

##### Αναζήτηση